Samu ya Davida.27 Jehova ki liseli laka+ mi ki yena yanipilisa.Ki mañi yenika saba?+Jehova ki yena yasileleza bupilo bwaka.+Ki mañi yenika ikalelwa?2 Batu babanani lunya hane banilwanisa kuli bace nama ya mubili waka,+Baba nitoile ni lila zaka ki bona bane basitatalile ni kuwa.3 Mpi niha ikato toma mafulo ayona kuli inilwanise,Pilu yaka haina kusaba.+Niha kukazuha ndwa ya kunilwanisa,Ni fo, nikazwelapili kuba ni sepo.4 Nikupile nto iliñwi ku Jehova—Yona yenika zwelapili kulakaza—Kuli nipile mwa ndu ya Jehova ka mazazi kaufela a bupilo bwaka,+Kuli nibuhe bunde bwa JehovaMi nitalime tempele* yahae ka buitebuho.*+5 Kakuli uka nipata mwa makundamo ahae mwa lizazi la ziyezi;+Uka nipata mwa sibaka sa kwa mukunda mwa tende yahae;+Uka nibeya fokulumbile fa licwe.+6 Cwale toho yaka iumbukile mwahalaa lila zaka zeenipotolohile;Nikafa matabelo mwa tende yahae inze nihuweleza ka tabo;Nikaopelela Jehova milumbeko.7 Uniutwe, wena Jehova, hanihuweleza ku wena;+Unishemube mi unialabe.+8 Pilu yaka ibulezi kuli wena uize:“Ubate pata yaka.”Nikabata pata yahao, wena Jehova.+9 Usike wanipatela pata yahao.+Usike waleleka mutangaa hao ka buhali bwahao.Ki wena yanitusa;+Usike wanifulalela kamba kunisiya, wena Mulimu yanipilisa.10 Ndate ni me niha baka nifulalela,+Jehova yena uka nibabalela.+11 Unilute kuzamaya mwa nzila yahao, wena Jehova,+Unietelele mwa nzila ya niti bakeñisa lila zaka.12 Usike wanifa mwa mazoho a lila zaka,+Kakuli lipaki za buhata liyemi kunilwanisa,+Mi lifumba kuniholofaza.13 Nenikaba kai kambe nenisina tumeloKuli nikone kubona bunde bwa Jehova mwa naha ya babapila?*+14 Usepe Jehova;+Ube ni bundume mi utiye pilu.+Ki cwalo, usepe Jehova.
ssw_Latn